Diari Oficial de la Generalitat Valenciana


Sumari del DOGV 8819, del 25-05-2020 (2020/3633)

RESOLUCIÓ de 13 de maig de 2020, de la Direcció General de Cultura i Patrimoni, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana a favor de l'Ajuntament de Matet.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8819

Data del DOGV
:   25-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3633


Data del document
:   13-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Matet
    * ajuda pública

RESOLUCIÓ de 13 de maig de 2020, de la Direcció General de Cultura i Patrimoni, de concessió de subvenció destinada a actuacions de conservació i protecció dels béns immobles del patrimoni cultural de la Comunitat Valenciana a favor de l'Ajuntament de Matet. [2020/3633]  
Mitjançant la Resolució de 28 de maig de 2019, de la Conselleria d'Educació, Investigació, Cultura i Esport (DOGV 8562, 04.06.2019), es van convocar per al 2019 les subvencions per a actuacions de conservació i protecció dels béns immobles del patrimoni cultural de la Comunitat Valenciana.  
Consta acreditat que hi ha consignació pressupostària suficient en l'aplicació 35.40.22.442.09.9, línia S6417000, de la Llei de pressupostos de la Generalitat per a l'exercici 2020 per a la conservació i protecció dels béns immobles del patrimoni cultural de la Comunitat Valenciana.  
Una vegada finalitzat el termini de presentació de les sol·licituds, acompanyades de la documentació corresponent, es va reunir la Comissió de Valoració prevista en l'article 9 de l'Ordre 6/2017, de 23 de febrer, de la Conselleria d'Educació, Investigació, Cultura i Esport (DOGV 7988, 27.02.2017), per la qual s'estableixen les bases reguladores de la concessió de subvencions per a actuacions de conservació i protecció dels béns immobles del patrimoni cultural de la Comunitat Valenciana, que va valorar les sol·licituds d'acord amb els criteris d'atorgament, selecció i valoració que s'estableixen en l'article 11 de l'ordre esmentada i va emetre l'informe en què es concreta el resultat de la valoració, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La directora general de Cultura i Patrimoni va emetre la resolució definitiva de concessió de subvencions destinades per a actuacions de conservació i protecció dels béns immobles del patrimoni cultural de la Comunitat Valenciana en data 24 de setembre de 2019, en què va resultar desestimada la sol·licitud de l'Ajuntament de Matet per insuficiència pressupostària. L'article 7 de la Resolució de 28 de maig de 2019 estableix que «en aplicació dels criteris de valoració establits en l'ordre de les bases i amb la valoració corresponent de totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda i amb la quantia econòmica que s'ha de percebre segons el criteri establit en l'article 5 de la present convocatòria».  
En data 10 d'octubre de 2019, l'Ajuntament de Matet va sol·licitar la revisió de la resolució desestimatòria i va adduir la urgència de l'actuació per a la qual sol·licita la subvenció, i es va estimar el recurs de reposició mitjanant la Resolució de 30 de gener de 2020.  
Reunida la Comissió d'Avaluació i Valoració prevista en l'article 11.5 de l'Ordre 6/2017, de 23 de febrer, de la Conselleria d'Educació, Investigació, Cultura i Esport i valorada la sol·licitud indicada, d'acord amb l'article 5, epígraf 4, de la Resolució de 28 de maig, de la Conselleria d'Educació, Investigació, Cultura i Esport, per la qual es convoquen per al 2019 les subvencions per a actuacions de conservació i protecció dels béns immobles del patrimoni cultural de la Comunitat Valenciana, l'import de cofinançament s'estableix en funció de la població del municipi, per la qual cosa correspon a l'Ajuntament de Matet, per al Projecte de restauració interior de la torre àrab del Pilón amb un pressupost de 14.183,02 euros, la quantitat de 13.473,87 euros.  
  
Per tot això, vistos els antecedents i per la delegació de competències establida en la part resolutiva quarta, apartat 1 de la Resolució 26 d'octubre de 2016 (DOGV 7906, 28.10.2016), del conseller d'Educació, Investigació, Cultura i Esport sobre delegació de competències en determinats òrgans, en la qual es deleguen en la persona titular de la direcció general, dins del seu àmbit competencial, els actes i documents de retenció de crèdit, autorització de despesa, disposició de crèdit, reconeixement d'obligacions i proposta de pagament dins dels límits legals i reglamentaris, referits a la gestió de les transferències corrents i de capital, resolc:  
  
Primer  
Concedir la subvenció per l'import de 13.473,87 euros amb càrrec a la línia de subvenció S.6417000, capítol VII, del programa 454.10, Ajudes per a la conservació i protecció dels béns immobles del patrimoni cultural de la Comunitat Valenciana, dels pressupostos de l'exercici 2020, a l'Ajuntament de Matet per al Projecte de restauració interior de la torre àrab del Pilón.  
  
Segon  
La publicació d'aquesta resolució té l'efecte de notificació d'acord amb el que es disposa en l'article 40 i següents de la Llei 39/2015, d'1 d'octubre, del procediment administratiu comú de les administracions públiques, i la informació corresponent s'inserirà en la seu electrònica de la Generalitat valenciana.  
  
Tercer  
D'acord amb l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'administració autonòmica per un import superior a 10.000 euros, ha de donar la publicitat adequada a aquesta, i indicar, almenys, l'entitat pública concedent, l'import rebut i la inversió o actuació subvencionada. La difusió d'aquesta informació s'ha de fer preferentment a través de les pàgines web corresponents.  
  
  
Quart  
El beneficiari d'aquesta subvenció ha de complir les obligacions establides en l'article 7 de l'Ordre 6/2017, de 23 de febrer. S'estableix un termini màxim d'execució de 3 mesos, comptadors a partir de l'endemà de la publicació d'aquesta resolució.  
  
Cinqué  
La falta d'execució de l'actuació completa segons el projecte aportat pot donar lloc a la pèrdua de la subvenció o la minoració, si escau, de la part proporcional a l'obra executada segons l'informe del tècnic representant de l'Administració, amb l'audiència prèvia de l'interessat en ambdós casos.  
  
Sisé  
El pagament de les subvencions es farà efectiu una vegada realitzada i justificada l'actuació, de conformitat amb l'article 12 de l'Ordre 6/2017, de 23 de febrer, la part resolutiva 10 de la Resolució de 28 de maig de 2019, i la Llei 1/2015, de 6 de febrer, d'hisenda pública, sector públic instrumental i subvencions. Així mateix ha d'acreditar-se en la justificació l'import, la procedència i l'aplicació dels fons propis o altres subvencions o recursos amb els quals hagen sigut finançades les activitats subvencionades.  
  
Seté  
Contra aquesta resolució, que posa fi a la via administrativa, es pot interposar potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes comptador des de l'endemà de la publicació. Igualment, pot interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que s'estableix en l'article 46 de la Llei 29/ 1998, de 13 de juliol, reguladora de la jurisdicció contenciosa administrativa.  
  
  
València, 13 de maig de 2020.- La directora general de Cultura i Patrimoni (p. d. R 26.10.2016; DOGV 7906, 28.10.2016): Carmen Amoraga Toledo.